CELEX: 32017D0705(01)
Language: bg
Date: 2017-07-04 00:00:00
Title: Решение за изпълнение на Комисията от 4 юли 2017 година за финансиране на работната програма за 2017 г. за обучение в областта на безопасността на храните и фуражите, здравето на животните, хуманното отношение към тях и здравето на растенията в рамките на програмата „По-добро обучение за по-безопасни храни“

5.7.2017   
            
            
               BG
            
            
               Официален вестник на Европейския съюз
            
            
               C 215/60
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 4 юли 2017 година
   за финансиране на работната програма за 2017 г. за обучение в областта на безопасността на храните и фуражите, здравето на животните, хуманното отношение към тях и здравето на растенията в рамките на програмата „По-добро обучение за по-безопасни храни“
   (2017/C 215/04)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 84 от него,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (2), и по-специално член 36, параграф 1 от него,
   като има предвид, че:
   
               (1)
            
            
               С Регламент (ЕО) № 882/2004 на Европейския парламент и на Съвета (3) се определят общите правила за извършване на официален контрол с цел проверка на съответствието с правилата, които са насочени по-специално към предотвратяване, елиминиране или намаляване до приемлива степен на риска за хората и животните, както и към гарантиране на лоялните практики в търговията с фуражи и храни и защита на интересите на потребителите. В член 51 от посочения регламент се предвижда, че Комисията може да организира курсове за обучение на персонала на компетентните органи на държавите членки, които отговарят за упражняването на официалния контрол, посочен в същия регламент, като в курсовете за обучение могат да участват представители на трети държави, по-специално на развиващи се държави. Посочените курсове могат по-специално да включват обучение относно законодателството на Европейския съюз в областта на фуражите и храните и правилата за опазване на здравето на животните и за хуманно отношение към тях.
            
         
               (2)
            
            
               Член 2, параграф 1, буква и) от Директива 2000/29/ЕО на Съвета (4) предоставя правното основание за организиране на курсове в областта на здравето на растенията.
            
         
               (3)
            
            
               Програмата „По-добро обучение за по-безопасни храни“ беше създадена от Комисията през 2006 г. с оглед на постигането на целите, установени с Регламент (ЕО) № 882/2004. В съобщението на Комисията от 20 септември 2006 г. относно програмата „По-добро обучение за по-безопасни храни“ (5) се разглеждат възможностите за организирането на обучение в бъдеще.
            
         
               (4)
            
            
               С Регламент (ЕС) № 652/2014 се установяват разпоредбите за управлението на разходите от общия бюджет на Европейския съюз в областта на безопасността на храните и фуражите, здравето на животните, хуманното отношение към тях и здравето на растенията. Съгласно член 31 Съюзът може да финансира обучението на персонала на компетентните органи, които отговарят за упражняването на официален контрол съгласно предвиденото в член 51 от Регламент (ЕО) № 882/2004, с цел да се разработи хармонизиран подход към официалния контрол и други официални дейности, за да се гарантира висока степен на защита на здравето на хората, животните и растенията.
            
         
               (5)
            
            
               С цел да се гарантира изпълнението на програмата „По-добро обучение за по-безопасни храни“ в държавите членки, е необходимо да се приемат решение за финансиране и работна програма за обучение в областта на безопасността на храните и фуражите, здравето на животните, хуманното отношение към тях и здравето на растенията за 2017 г. В член 94 от Делегиран регламент (ЕС) № 1268/2012 на Комисията (6) са уредени подробните правила за решенията за финансиране.
            
         
               (6)
            
            
               С Решение за изпълнение 2013/770/ЕС на Комисията (7) се създава Изпълнителна агенция за потребителите, здравеопазването, селското стопанство и храните (наричана по-долу „Агенцията“). С посоченото решение на Агенцията се делегират някои задачи по управлението и изпълнението на програми, свързани с мерките за обучение в областта на безопасността на храните, прилагани съгласно Регламент (ЕО) № 882/2004 и Директива 2000/29/ЕО.
            
         
               (7)
            
            
               Необходимо е да се разреши плащането на дължимите лихви за забава в съответствие с член 92 от Регламент (ЕС, Евратом) № 966/2012 и член 111, параграф 4 от Делегиран регламент (ЕС) № 1268/2012.
            
         
               (8)
            
            
               С цел да се осигури гъвкавост при изпълнението на работната програма, е целесъобразно да се даде определение на понятието „съществено изменение“ по смисъла на член 94, параграф 4 от Делегиран регламент (ЕС) № 1268/2012.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Работна програма
   Приема се годишната работна програма за изпълнението на програмата „По-добро обучение за по-безопасни храни“ за 2017 г., както е определена в приложението.
   Годишната работна програма представлява решение за финансиране по смисъла на член 84 от Регламент (ЕС, Евратом) № 966/2012.
   Член 2
   Финансово участие на Съюза
   1.   Максималният размер на финансовото участие за изпълнението на работната програма за 2017 г. се определя на 16 500 000 EUR, които се предоставят от бюджетните кредити по бюджетен ред 17 04 03 от общия бюджет на Европейския съюз за 2017 г.
   2.   Бюджетните кредити, предвидени в параграф 1, могат да обхващат също дължимите лихви за просрочени плащания.
   Член 3
   Клауза за гъвкавост
   Измененията в разпределението на средствата за специфичните действия, които с натрупване не надвишават 20 % от определеното в член 2, параграф 1 от настоящото решение максимално участие, не се считат за съществени по смисъла на член 94, параграф 4 от Делегиран регламент (ЕС) № 1268/2012, когато тези изменения не засягат в значителна степен естеството на действията в работната програма и нейната цел. Увеличаването на максималното участие, посочено в член 2, параграф 1 от настоящото решение, не може да превишава 20 %.
   Отговорният разпоредител с бюджетни кредити може да приложи измененията, посочени в първата алинея. Те се прилагат в съответствие с принципите на разумно финансово управление и пропорционалност.
   
      Съставено в Брюксел на 4 юли 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 298, 26.10.2012 г., стр. 1.
   
      (2)  ОВ L 189, 27.6.2014 г., стр. 1.
   
      (3)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните, (ОВ L 165, 30.4.2004 г., стр. 1).
   
      (4)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
   
      (5)  Съобщение на Комисията до Съвета и Европейския парламент: „По-добро обучение за по-безопасни храни“, COM(2006) 519 final, 20 септември 2006 г.
   
      (6)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
   
      (7)  Решение за изпълнение 2013/770/ЕС на Комисията от 17 декември 2013 г. за създаване на Изпълнителна агенция за потребителите, здравеопазването и храните и за отмяна на Решение 2004/858/ЕО (ОВ L 341, 18.12.2013 г., стр. 69).
   
      ПРИЛОЖЕНИЕ
      1.   Въведение
      
      Въз основа на целите, определени в Регламент (ЕО) № 882/2004 и в Директива 2000/29/ЕО, в настоящата работна програма са изложени действията, които ще се финансират, и разбивката на бюджета за 2017 г., както следва:
      
                  
                              1.1.
                           
                           
                              
                                 Възлагане на обществени поръчки (изпълнява се при пряко управление): Възлагане на договори на външни изпълнители за изпълнение на програмата за обучение и осигуряване на други учебни материали
                           
                        
               
                  16 500 000  EUR
               
            
                  ОБЩО
               
               
                  16 500 000  EUR
               
            2.   Възлагане на обществени поръчки
      
      Общо заделените средства от бюджета, предназначени за възлагане на обществени поръчки през 2017 г., възлизат на 16 500 000 EUR.
      
         ПРАВНО ОСНОВАНИЕ
      
      
                  Регламент (ЕО) № 882/2004, член 51
                  Директива 2000/29/ЕО, член 2, параграф 1, буква и)
                  Регламент (ЕС) № 652/2014, член 31 и член 36, параграф 1
               
            
         БЮДЖЕТЕН РЕД
      
      
                  
                     Бюджетен ред: 17 04 03
                  
               
            
         ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      
      
                  По всеки от посочените по-долу технически въпроси ще бъдат подписани един или няколко преки договора или рамкови споразумения за услуги. Предвижда се да бъдат подписани около 18 преки или специални договора за услуги. Външните изпълнители основно участват в организационните и логистичните аспекти на дейностите по обучение.
               
            
         ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      
      През 2017 г. дейностите по обучение ще се отнасят до следните теми:
      
                  Дейности
               
               
                  Сума в евро
               
            
                  Планиране на действия при извънредни ситуации и контрол на заболяванията при животните
               
               
                  1 265 000 
               
            
                  Оценяване и разрешаване на употребата на продукти за растителна защита
               
               
                  630 000 
               
            
                  Интегрирана борба с вредителите
               
               
                  890 000 
               
            
                  Материал за контакт с храни
               
               
                  760 000 
               
            
                  Контрол върху подобрителите в храните
               
               
                  1 215 000 
               
            
                  Одити във връзка с HACCP
               
               
                  1 700 000 
               
            
                  Хигиена на храните и гъвкавост
               
               
                  1 200 000 
               
            
                  Микробиологични критерии по отношение на храните и контрол на зоонозите
               
               
                  915 000 
               
            
                  Нови техники за анализ на хранителни продукти
               
               
                  900 000 
               
            
                  Трансмисивни спонгиформни енцефалопатии и странични животински продукти
               
               
                  745 000 
               
            
                  Вътрешен одит на системите за официален контрол
               
               
                  910 000 
               
            
                  засилване на влиянието на обзорните одити на Съюза
               
               
                  880 000 
               
            
                  Подкрепа за проверките на Съюза в държавите членки и в трети държави
               
               
                  430 000 
               
            
                  Подход на ЕС по отношение на антимикробната резистентност
               
               
                  1 110 000 
               
            
                  Подход на ЕС по отношение на анализа на риска
               
               
                  630 000 
               
            
                  Интегриране в системите за управление на информацията на ЕС
               
               
                  1 100 000 
               
            
                  Обучение и преподаване онлайн, в т.ч. разработване на инструменти, поддръжка и помощ
               
               
                  750 000 
               
            
                  Обучения за действия при извънредни ситуации, конференции и средства за обучение и за разпространение на информация в областта на здравето на животните и хуманното отношение към тях, здравето на растенията и безопасността на храните
               
               
                  470 000 
               
            
                  
                     ОБЩО
                  
               
               
                  
                     16 500 000 
                  
               
            
         ПОСТАВЕНИ ОПЕРАТИВНИ ЦЕЛИ
      
      Поставените оперативни цели са да се разработят, организират и управляват програми за обучение в набелязаните области, така че да се осигури високо равнище на компетентност сред извършващия контрол персонал, да се постигне по-голяма хомогенност, обективност и ефикасност на официалния контрол в целия ЕС и да се допринесе за уеднаквяването в по-голяма степен на процедурите по контрола между партньорите от ЕС и извън него.
      
         ОЧАКВАНИ РЕЗУЛТАТИ
      
      Комисията очаква да бъдат постигнати следните резултати:
      
                  а)
               
               
                  да се подобрят осведомеността и знанията на извършващия контрол персонал в набелязаните области на обучение;
               
            
                  б)
               
               
                  да се осигури общо разбиране на настоящите разпоредби и инструменти на ЕС, свързани с официалния контрол в набелязаните области на обучение;
               
            
                  в)
               
               
                  да се разпространят най-добрите практики за официалния контрол в набелязаните области на обучение;
               
            
                  г)
               
               
                  да се насърчи обменът на опит с цел да се повиши равнището на експертен опит и на хармонизация в подхода спрямо официалния контрол в набелязаните области на обучение.
               
            
         ИЗПЪЛНЕНИЕ
      
      
                  16 365 000  EUR (финансиране на мерки в областта на безопасността на храните съгласно Регламент (ЕО) № 882/2004 и Директива 2000/29/ЕО) ще се управляват и изпълняват от Изпълнителната агенция за потребителите, здравеопазването, селското стопанство и храните (Решение 2013/770/ЕС на Комисията). Останалите 135 000  EUR ще бъдат управлявани от Комисията с цел да се осигурят помощ и поддръжка за проекта за електронно обучение.
               
            
         ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
      
      
                  Приблизително през 3-то или 4-то тримесечие на 2017 г.
               
            
         ОРИЕНТИРОВЪЧНА СТОЙНОСТ НА ПОКАНАТА ЗА ПОДАВАНЕ НА ОФЕРТИ
      
      
                  16 500 000  EUR